Päivitetty viimeksi: Toukokuu 2018
Huomautus: Tämä on HP:n tietosuojalausunnon offline-versio. Osoitteessa www.hp.com/go/privacy näet HP:n tietosuojalausunnon mahdollisine päivityksineen.

HP:n tietosuojalausunto

HP ymmärtää, että yksityisyys on perustavanlaatuinen ihmisoikeus. Tiedämme myös, että yksityisyys, turvallisuus ja tietosuoja ovat hyvin tärkeitä asiakkaillemme ja kumppaneillemme ympäri maailman. Maailmanlaajuisena organisaationa, jonka oikeudelliset yksiköt, liiketoimintaprosessit, hallintorakenteet ja tekniset järjestelmät ylittävät valtioiden rajat, pyrimme tarjoamaan lain edellyttämää vähimmäistasoa korkeamman tietosuojan kaikessa toiminnassamme ja noudattamaan yhtenäisiä, tiukkoja käytäntöjä ja menettelytapoja.

Tässä tietosuojalausunnossa kerromme tietosuojakäytännöistämme, saatavillasi olevista vaihtoehdoista sekä oikeuksistasi, joita voit käyttää suhteessa henkilökohtaisiin tietoihisi. Tämä koskee myös tietoja, joita voidaan kerätä toimiessasi verkossa, käyttäessäsi laitteita sekä asioidessasi HP:n kanssa verkon ulkopuolella esimerkiksi ottaessasi yhteyttä asiakastukeemme. Tämä tietosuojalausunto koskee HP-konsernin kaikkia yhtiöitä sekä HP:n tai sen tytäryhtiöiden omistamia verkkosivustoja, verkkotunnuksia, palveluita (laitehallinta mukaan luettuna), sovelluksia, tilauksia (kuten Instant Ink) ja tuotteita (nämä ovat yhdessä ”HP:n palvelut”). Useimmissa tapauksissa rekisterinpitäjä on HP Inc. Jos sinulla on kysyttävää tietyn HP:n palvelun rekisterinpitäjästä, voit ottaa yhteyttä HP:n tietosuojatoimistoon.

Tämä tietosuojalausunto ei koske kolmansien osapuolten sovelluksia, tuotteita, palveluita, sivustoja tai sosiaalisen median ominaisuuksia, jotka saattavat olla käytettävissä HP:n palveluissa olevien lisätietoa tarjoavien linkkien kautta. Avaamalla tällaisia linkkejä poistut HP:n palveluista, jolloin kolmas osapuoli voi kerätä ja jakaa sinua koskevia tietoja. HP ei valvo kyseisiä kolmansien osapuolten sivustoja eikä niiden tietosuojakäytäntöjä, jotka saattavat poiketa HP:n noudattamista käytännöistä. Emme suosittele tai edusta mitään kolmannen osapuolen verkkosivustoa. Suosittelemme, että tutustut aina sivuston tietosuojakäytäntöihin, ennen kuin sallit henkilökohtaisten tietojesi keräämisen ja käytön.

Jos tietosuojalausunnon alkuperäisen englanninkielisen version ja sen käännöksen välillä on ristiriita, englanninkielinen versio on määräävä. Englanninkielinen versio on saatavilla osoitteessa  https://ssl.www8.hp.com/us/en/privacy/ww-privacy.html.

HP:n nykyinen tietosuojalausunto:  http://www8.hp.com/us/en/pdf/privacy/HP_May_2018_Privacy_Statement.pdf

HP:n vuoden 2016 tietosuojalausunto:  http://www8.hp.com/us/en/pdf/privacy/HP_October_2016_Privacy_Statement.pdf

HP:n vuoden 2015 tietosuojalausunto:
http://www8.hp.com/us/en/pdf/privacy/HP_Privacy_Statement_November_2015.pdf

TIETOSUOJAPERIAATTEEMME

Meillä on vastuullisuuteen perustuva ohjelma, jonka puitteissa olemme sitoutuneet noudattamaan seuraavia periaatteita, jotka perustuvat kansainvälisesti tunnustettuihin viitekehyksiin sekä tietoturva- ja tietosuojaperiaatteisiin:

LAILLISUUS, OIKEUDENMUKAISUUS JA LÄPINÄKYVYYS
Käsittelemme henkilökohtaisia tietojasi lakien mukaisesti ja toimimalla oikeudenmukaisesti ja avoimesti sinua kohtaan. Tietoja käsitellään 1) suostumuksellasi, 2) tarkoituksena täyttää velvoitteemme sinua kohtaan, 3) tarkoituksena harjoittaa laillista liiketoimintaa, edistää innovointia ja tarjota saumaton asiakaskokemus tai 4) muulla tavoin lakien mukaisesti.

TIETOJEN KÄYTTÖTARKOITUKSEN ILMOITTAMINEN JA VALITSEMINEN
Toimimme läpinäkyvästi ja tarjoamme sinulle selkeän ilmoituksen ja valintamahdollisuuden koskien keräämiemme henkilökohtaisten tietojen tyyppejä sekä tarkoituksia, joita varten niitä kerätään ja käytetään. Emme käytä henkilökohtaisia tietoja tarkoituksiin, jotka eivät ole näiden periaatteiden, tietosuojalausuntomme tai tiettyjen HP:n palveluihin liittyvien ilmoitusten mukaisia.

TIETOIHIN PÄÄSY
Tarjoamme sinulle kohtuullisen pääsyn tietoihisi sekä mahdollisuuden tarkistaa, korjata, muuttaa tai poistaa henkilökohtaisia tietoja, jotka olet jakanut kanssamme.

TIETOJEN EHEYS JA KÄYTTÖTARKOITUKSEN RAJOITTAMINEN
Käytämme henkilökohtaisia tietoja ainoastaan niiden keräämisen yhteydessä ilmoitettuihin tarkoituksiin tai muihin asianmukaisiin tarkoituksiin lain määrittämällä tavalla. Pyrimme kohtuullisin keinoin varmistamaan, että henkilökohtaiset tiedot ovat paikkansapitäviä ja ajan tasalla ja ettei niissä ole puutteita. Keräämme vain oleellisia henkilökohtaisia tietoja siinä laajuudessa kuin niitä tarvitaan niihin tarkoituksiin, joita varten ne on kerätty. Säilytämme henkilökohtaisia tietoja vain niin kauan kuin niitä tarvitaan niihin tarkoituksiin, joita varten ne on kerätty. Tämän jälkeen poistamme tai tuhoamme ne turvallisesti.

TIETOJEN SUOJAUS
Suojataksemme henkilökohtaisia tietoja luvattomalta käytöltä ja levitykseltä toteutamme vahvoja tietoturvatoimenpiteitä omissa toiminnoissamme ja tarjoamme korkeatasoisilla tietoturvaominaisuuksilla varustettuja markkinoiden johtavia tuotteita ja ratkaisuja.

HENKILÖKOHTAISTEN TIETOJEN EDELLEEN SIIRTÄMISEEN LIITTYVÄ VASTUUVELVOLLISUUSPERIAATE
Tunnustamme mahdollisen vastuumme henkilökohtaisten tietojen siirroissa HP-yksiköiden välillä tai kolmansille osapuolille. Henkilökohtaisia tietoja jaetaan kolmansille osapuolille ainoastaan silloin, kun kyseiset kolmannet osapuolet ovat sopimuksen nojalla velvoitettuja tarjoamaan vastaavan suojaustason.

MUUTOKSENHAKU, VALVONTA JA TÄYTÄNTÖÖNPANO
Olemme sitoutuneet ratkaisemaan henkilökohtaisiin tietoihisi liittyvät mahdolliset ongelmat. Osallistumme vapaaehtoisesti useisiin kansainvälisiin tietosuojaohjelmiin, jotka tarjoavat yksityishenkilöille muutoksenhakumahdollisuuden, jos HP ei ole kunnioittanut heidän oikeuksiaan asianmukaisesti.

KANSAINVÄLISET TIEDONSIIRROT

Koska HP on maailmanlaajuinen yhtiö, antamiasi tietoja saatetaan siirtää HP-yksiköille ympäri maailmaa, ja kyseiset yksiköt voivat käyttää antamiasi tietoja tämän tietosuojalausunnon mukaisesti ja seuraavien kansainvälisten yksityisyydensuojaohjelmien perusteella.

EU:N JA YHDYSVALTOJEN VÄLINEN PRIVACY SHIELD -JÄRJESTELY

HP noudattaa Yhdysvaltojen kauppaministeriön käyttöön ottamaa EU:n ja Yhdysvaltojen välistä Privacy Shield -järjestelyä, joka koskee henkilökohtaisten tietojen keruuta Euroopan unionin jäsenmaista sekä niiden käyttöä ja säilytystä. HP on vahvistanut noudattavansa Privacy Shield -järjestelyn ilmoitusperiaatetta, valintaperiaatetta ja henkilökohtaisten tietojen edelleen siirtämiseen liittyvää vastuuvelvollisuusperiaatetta, turvallisuusperiaatetta, tietojen eheyden ja käyttötarkoituksen rajoittamisen periaatetta, tietoihin pääsyä koskevaa periaatetta sekä muutoksenhaku-, täytäntöönpano- ja vastuuperiaatetta. Jos tämän tietosuojakäytännön ja Privacy Shield -periaatteiden välillä on ristiriita, Privacy Shield -periaatteet ovat määräävät. Lisätietoa Privacy Shield -ohjelmasta ja mahdollisuus tarkastella sertifiointisivuamme on osoitteessa www.privacyshield.gov.

EU:n ja Yhdysvaltojen välisten Privacy Shield -periaatteiden mukaisesti HP sitoutuu käsittelemään yksityisyyttäsi ja henkilökohtaisten tietojesi keruuta ja käyttöä koskevat valitukset. Euroopan unionissa asuvien yksityishenkilöiden tulee osoittaa tätä tietosuojakäytäntöä koskevat kyselyt tai valitukset ensin HP:n tietosuojatoimistolle osoitteessa  http://www8.hp.com/us/en/privacy/ww-privacy-form.html. 

HP on lisäksi sitoutunut siirtämään EU:n ja Yhdysvaltojen välisiin Privacy Shield -periaatteisiin perustuvat ratkaisemattomat yksityisyyttä koskevat valitukset BBB EU PRIVACY SHIELDiin, yhdysvaltalaiseen voittoa tavoittelemattomaan riippumattomaan vaihtoehtoiseen riidanratkaisuelimeen, jota ylläpitää Council of Better Business Bureaus. Jos valitustasi ei vahvisteta vastaanotetuksi tai jos et ole tyytyväinen valituksesi käsittelyyn, käy osoitteessa www.bbb.org/EU-privacy-shield/for-eu-consumers/, josta saat lisätietoa ja jossa voit tehdä valituksen.

Jos valitustasi ei saada ratkaistua edellä mainittujen kanavien kautta, tietyissä olosuhteissa voit olla oikeutettu Privacy Shield -lautakunnan sitovaan välimiesmenettelyyn.

Yhdysvaltojen Federal Trade Commissionin (FTC) tai minkä tahansa muun yhdysvaltalaisen valtuutetun lakisääteisen elimen tutkinta- ja täytäntöönpanovaltuudet koskevat HP:ta.

* EU:n ja Yhdysvaltojen väliseen Privacy Shield -järjestelyyn osallistuvat seuraavat Yhdysvalloissa sijaitsevat HP-yhtiöt: PrinterOn America Corporation; Compaq Information Technologies, LLC; Gram, Inc.; Hewlett-Packard Company Archives LLC (yhteisyritys, josta HP Inc. omistaa 50 %); Hewlett-Packard Enterprises, LLC; Hewlett-Packard Products CV 1, LLC; Hewlett-Packard Products CV 2, LLC; Hewlett-Packard World Trade, LLC; HP WebOS, LLC; HPI Bermuda Holdings LLC; HPI Brazil Holdings LLC; HPI CCHGPII LLC; HPI CCHGPII Sub LLC; HPI Federal LLC; HPI J1 Holdings LLC; HPI J2 Holdings LLC; HPQ Holdings, LLC; Shoreline Investment Management Company; Handspring Corporation; HP Inc.; Indigo America, Inc.; Palm Latin America, Inc.; Palm South America, LLC; Palm Trademark Holding Company, LLC; Palm, Inc.; Computer Insurance Company; Hewlett-Packard Development Company, L.P.; Tall Tree Insurance Company; HP R&D Holding LLC; HPI Luxembourg LLC; HP Hewlett Packard Group LLC (yhteisyritys, josta HPDC omistaa 50 %); HP Federal LLC; Evanios, LLC.

HP:lla on BBB-akkreditointi:  https://www.bbb.org/sanjose/business-reviews/computers-networks/hewlett-packard-in-palo-alto-ca-207934

SITOVAT TIETOSUOJASÄÄNNÖT

HP:n sitovilla tietosuojasäännöillä (BCR) varmistetaan, että Euroopan talousalueen (ETA) ulkopuolelle siirrettäviä henkilökohtaisia tietoja suojataan riittävällä tavalla, kun HP:n yksiköt eri puolilla maailmaa käsittelevät niitä. HP siirtää henkilökohtaisia tietoja EU:n ulkopuolelle seuraavien hyväksyttyjen BCR-sääntöjen mukaisesti.

HP:n rekisterinpitäjän BCR-säännöt (BCR-C) – Useimmat ETA-maiden ja Sveitsin tietosuojaviranomaisista ovat hyväksyneet nämä säännöt, jotka tulivat voimaan vuonna 2011. HP:n BCR-C-sääntöjä sovelletaan HP:n nykyisten ja tulevien kuluttaja-asiakkaiden sekä HP:n työntekijöiden ja työnhakijoiden henkilökohtaisten tietojen siirtoihin. Lisätietoja BCR-C-säännöistä voit saada osoitteesta https://www8.hp.com/uk/en/binding-corporate-rules.html.

HP:n henkilökohtaisten tietojen käsittelijän BCR-säännöt (BCR-P) – Useimmat ETA-maiden ja Sveitsin tietosuojaviranomaisista ovat hyväksyneet nämä säännöt, jotka tulivat voimaan vuonna 2018. HP:n BCR-P-sääntöjä voivat käyttää HP:n yritysasiakkaat, joiden henkilökohtaisia tietoja siirretään ETA-maiden ulkopuolelle. Lisätietoa BCR-P-säännöistä on osoitteessa  http://www8.hp.com/uk/en/binding-corporate-rules.html.

APECIN RAJAT YLITTÄVÄT YKSITYISYYDEN SUOJAA KOSKEVAT SÄÄNNÖT

Tässä lausunnossa kuvatut HP:n tietosuojakäytännöt ovat APECin kansainvälisen tietosuojasääntöjärjestelmän (CBPR) mukaisia muun muassa avoimuuden, vastuuvelvollisuuden ja käyttäjien henkilökohtaisten tietojen keräämistä ja käyttöä koskevien valintojen osalta. CBPR-sertifiointi ei kata tietoja, joita saatetaan kerätä ladattavien ohjelmistojen kautta kolmansien osapuolten alustoilla.  HP:n TRUSTe-sertifiointi on saatavilla osoitteessa https://privacy.truste.com/privacy-seal/validation?rid=67797cbc-f6de-485c-a8a1-4137cf8ebe1e

Jos sinulla on tietosuojaa tai tietojen käyttöä koskevia kysymyksiä, jotka liittyvät HP:n APEC-sertifiointiin ja joihin HP ei mielestäsi ole vastannut tyhjentävästi, voit ottaa yhteyttä TRUSTArciin (maksutta) osoitteessa https://feedback-form.truste.com/watchdog/request.

NÄIN HP KÄYTTÄÄ TIETOJA

Keräämme ja käytämme henkilökohtaisia tietoja, jotta voimme hallita HP:n asiakassuhteita sekä palvella HP:n palveluiden käyttäjiä paremmin personoimalla ja parantamalla käyttökokemusta. Esimerkkejä siitä, kuinka käytämme tietoja:

ASIAKASKOKEMUS
Toteutamme sinulle saumattoman asiakaskokemuksen pitämällä yhteys- ja rekisteröintitiedot täsmällisinä, tarjoamalla kattavaa asiakastukea sekä tuotteita, palveluita, tilauksia ja ominaisuuksia, jotka saattavat kiinnostaa sinua, ja antamalla sinulle mahdollisuuden osallistua kilpailuihin ja kyselyihin. Tietojasi käyttämällä voimme myös tarjota räätälöidyn kokemuksen, personoida HP:n palveluita ja saamiasi tiedotteita sekä antaa suosituksia HP:n palveluiden käyttösi perusteella.

TAPAHTUMATUKI
Autamme sinua tilaamaan tuotteitamme ja palveluitamme, toteuttamaan niihin liittyviä maksutapahtumia sekä hallinnoimaan tiliäsi, käsittelemään maksuja, järjestämään kuljetuksia ja toimituksia sekä hoitamaan korjauksia ja palautuksia.

TUOTETUKI JA -KEHITYS
Parannamme tuotteidemme, ratkaisujemme, palveluidemme ja tukemme suorituskykyä ja toimivuutta, mihin liittyvät takuunalainen tuki sekä ajantasaiset laiteohjelmisto- ja ohjelmistopäivitykset ja -ilmoitukset, joiden avulla varmistetaan laitteen tai palvelun keskeytyksetön toiminta. Lisätietoa saat alta kohdasta Kuinka HP käyttää automaattisia tiedonkeruuvälineitä.

HALLINNOLLINEN VIESTINTÄ
HP:n palveluita koskeva viestintä kanssasi. Hallinnollista viestintää ovat esimerkiksi vastaukset kyselyihisi tai pyyntöihisi, palvelun valmistumista tai takuuta koskeva viestintä, ilmoitukset turvallisuussyistä johtuvista takaisinvedoista, lain mukaan vaaditut yhteydenotot ja sulautumisiin, yritysostoihin tai myynteihin liittyvät yhtiötiedotteet.

TIETOTURVA
Sivustojemme, tuotteidemme, ominaisuuksiemme ja palveluidemme eheyden ja tietoturvan ylläpitäminen sekä tietojasi mahdollisesti vaarantavien tietoturvauhkien, petosten ja muun rikollisen tai vilpillisen toiminnan havaitseminen ja ennaltaehkäisy. Kun olet yhteydessä meihin, ryhdymme myös kohtuullisiin toimiin henkilöllisyytesi varmistamiseksi esimerkiksi pyytämällä salasanaa ja käyttäjätunnusta, ennen kuin annamme sinulle pääsyn henkilökohtaisiin tietoihisi. Saatamme lisäksi käyttää muita suojauskeinoja, kuten valvontakameroita, fyysisten toimitilojemme suojaamiseen.

LIIKETOIMINNOT
Harjoitamme tavanomaista liiketoimintaamme, johon kuuluu henkilöllisyyden varmentaminen, luottopäätösten tekeminen (jos haet luottoa), liiketoimintaan liittyvien tutkimusten ja analyysien toteuttaminen, liiketoiminnan raportointi ja hallinto, henkilöstön koulutus ja laadunvalvonta (mihin saattaa sisältyä asiakastukeen soitettujen puheluiden kuuntelu tai tallennus) sekä tiedotustoiminta.

TUTKIMUS JA TUOTEKEHITYS
Innovoimme uusia tuotteita, ominaisuuksia ja palveluita käyttämällä tutkimus- ja kehitystyökaluja sekä soveltamalla tietojen analysointia.

MAINONTA
Tuotamme personoituja kampanjatarjouksia (omien yksityisyysasetustesi mukaisesti – katso alta kohta Yksityisyysasetusten valinta) HP:n palveluissa ja valikoitujen kumppaneiden sivustoilla (saatat esimerkiksi nähdä kumppanin sivustolla mainoksen tuotteesta, jota olet hiljattain tarkastellut HP:n sivustolla). Saatamme myös jakaa joitakin tietojasi markkinointipalveluiden tarjoajien ja digitaalisten markkinointiverkostojen kanssa, jotta näet sinua mahdollisesti kiinnostavia mainoksia. Lisätietoa saat alta kohdasta Kuinka HP käyttää automaattisia tiedonkeruuvälineitä.

LAIN NOUDATTAMINEN
Noudatamme sovellettavia lakeja, määräyksiä, tuomioistuimen päätöksiä sekä valtion ja lainvalvontaviranomaisten pyyntöjä, jotta voimme taata palveluidemme ja tuotteidemme oikeanlaisen toiminnan ja suojata itseämme, käyttäjiämme ja asiakkaitamme sekä ratkaista asiakkaiden riita-asioita.

Keräämiemme tietojen käyttötavat ja tietojen käsittelyn lailliset perusteet on kuvattu kootusti tässä taulukossa: http://www8.hp.com/us/en/pdf/privacy/HP_Privacy_Matrix.pdf.

KERÄÄMÄMME TIEDOT

Henkilökohtaiset tiedot ovat tietoja, jotka yksilöivät sinut henkilökohtaisesti tai joista sinut voi tunnistaa suoraan tai välillisesti. Saatamme kerätä henkilökohtaisia tietojasi käyttäessäsi HP:n palveluita tai asioidessasi HP:n edustajien kanssa.

Se, mitä henkilökohtaisia tietoja keräämme sinulta, riippuu asiointisi luonteesta tai käyttämistäsi HP:n palveluista, mutta voimme kerätä seuraavia tietoja:

SUORAAN ANTAMASI TIEDOT

Yhteystiedot – Saatamme kerätä yksityisiä yhteystietoja ja/tai työyhteystietoja, joita ovat esimerkiksi etunimi, sukunimi, postiosoite, puhelinnumero, faksinumero, sähköpostiosoite ja muut vastaavat tiedot.
Maksutiedot – Keräämme maksujen käsittelyä ja petostentorjuntaa varten tarpeellisia tietoja, kuten pankki-/luottokorttinumeroita, turvakoodinumeroita ja muita laskutustietoja.
Tilitiedot – Keräämme esimerkiksi tietoa siitä, miten hankit HP:n palveluita tai rekisteröidyit niiden käyttäjäksi, sekä maksutapahtuma-, laskutus- ja tukihistoriastasi, käyttämistäsi HP:n palveluista ja muusta luomaasi tiliin liittyvästä toiminnasta.
Sijaintitiedot – Keräämme maantieteellistä sijaintia koskevia tietoja, kun otat käyttöön sijaintiperusteisia palveluita, päätät antaa sijaintitietoja tuoterekisteröinnin aikana tai käytät verkkosivustoamme.
Suojaukseen liittyvät kirjautumistiedot – Keräämme käyttäjätunnuksia, salasanoja, salasanavihjeitä ja samankaltaisia suojaustietoja, joita tarvitaan todentamiseen ja HP-tileihin pääsyyn.
Väestötiedot – Keräämme tai hankimme kolmansilta osapuolilta tiettyjä väestötietoja, joihin kuuluvat muun muassa maa, sukupuoli, ikä, ensisijainen kieli sekä yleiset mielenkiinnon kohteet.
Mieltymykset – Keräämme tietoa mieltymyksistäsi ja mielenkiinnon kohteistasi siltä osin kuin ne liittyvät HP:n palveluihin (kun kerrot meille niistä itse ja kun päättelemme ne siitä, mitä tiedämme sinusta) ja siihen, miten haluat vastaanottaa tiedotteita meiltä.
Sosiaalisen median tiedot – Saatamme tarjota sosiaalisen median ominaisuuksia, joiden avulla voit jakaa tietoa sosiaalisissa verkostoissasi ja olla yhteydessä kanssamme sosiaalisen median alustoilla. Kun käytät näitä ominaisuuksia, sinua koskevia tietoja voidaan kerätä tai jakaa ominaisuudesta riippuen. Kehotamme sinua tarkistamaan käyttämiesi sosiaalisen median sivustojen tietosuojakäytännöt ja -asetukset, jotta ymmärrät, mitä tietoja sivustot keräävät, käyttävät ja jakavat.
Muut yksilöivät tunnistetiedot – Esimerkkejä muista yksilöivistä tunnistetiedoista, joita keräämme sinulta, ovat tuotteiden sarjanumerot; tiedot, jotka annat asioidessasi henkilökohtaisesti, verkossa, puhelimitse tai sähköpostitse palvelukeskustemme, tukipalveluidemme tai muiden asiakastukikanaviemme kanssa; vastauksesi asiakaskyselyihin tai kilpailuihin tai lisätiedot, jotka olet antanut meille mahdollistaaksesi HP:n palveluiden toimittamisen sinulle ja kyselyihisi vastaamisen. Jos haet pikaluottoa, voimme pyytää sinua antamaan myös muita henkilökohtaisia tietoja, kuten palkkatietoja, henkilötunnuksen, pankkitilitiedot ja muita tietoja (esimerkiksi luottotietoyrityksiltä saatavat tiedot), jotta voimme varmentaa henkilöllisyytesi ja luottokelpoisuutesi.

HP:N PALVELUIDEN KÄYTTÖÄSI KOSKEVAT AUTOMAATTISESTI KERÄTYT TIEDOT

Tuotteiden käyttötiedot – Keräämme tuotteiden käyttötietoja, joita ovat esimerkiksi tulostettujen sivujen määrä, tulostustapa, käytetty tulostusmateriaali, muste- tai väriainemerkki, tulostettu tiedostotyyppi (esim. .pdf tai .jpg), tulostukseen käytetty sovellus (esim. Word, Excel tai Adobe Photoshop), tiedoston koko, aikaleima sekä muiden tulostustarvikkeiden käyttö ja tila. Emme skannaa emmekä kerää tiedostojen sisältöä tai tietoja, joita sovellukset mahdollisesti näyttävät.
Laitetiedot – Keräämme tietokoneestasi, tulostimestasi ja/tai laitteestasi esimerkiksi seuraavia tietoja: käyttöjärjestelmä, laiteohjelmistoversio, muistin määrä, alue, kieli, aikavyöhyke, mallinumero, ensimmäinen käynnistyspäivä, laitteen ikä, laitteen valmistuspäivä, selaimen versio, laitteen valmistaja, liitäntäportti, takuun tila, yksilölliset laitetunnisteet, mainontatunnisteet ja muut tekniset tiedot, jotka vaihtelevat tuotteen mukaan.
Sovellustiedot – Keräämme HP-sovelluksiin liittyviä tietoja, joita ovat esimerkiksi sijainti, kieli, ohjelmistoversiot, tietojen jakamisen asetukset ja päivitystiedot. Jos käytämme kolmansien osapuolten tarjoamia tekniikoita, tietoja voidaan jakaa kolmannen osapuolen ja HP:n välillä, ja sovellustasolla näytetään asianmukainen ilmoitus.
Suorituskykytiedot – Keräämme tietoja yksittäisten laitteistokomponenttien, laiteohjelmiston, ohjelmiston ja sovellusten suorituskyvystä. Esimerkkejä keräämistämme tiedoista: muistin ja suorittimen suorituskykyyn liittyvät tiedot, ympäristön olosuhteet ja järjestelmävirheet, tulostustapahtumat, ominaisuudet, varoitukset musteen loppumisesta ja muut ilmoitukset, valokuvakorttien käyttö, faksaus, skannaus, sulautettu web-palvelin ja muut laitekohtaisesti vaihtelevat tekniset tiedot.
Sivustojen selaustiedot – Keräämme tietoa vierailuistasi ja toiminnastasi HP:n sivustoilla, sovelluksissa tai muiden yritysten puolestamme ylläpitämillä sivustoilla, kuten sisällöstä (ja mahdollisista mainoksista), jota katselet ja jonka kanssa olet vuorovaikutuksessa, sivustosta, jolta saavuit, ja muusta käyttäytymisestäsi (esimerkiksi katselemasi sivut, napsauttamasi linkit tai ostoskoriin lisäämäsi tuotteet). Osa näistä tiedoista kerätään käyttämällä automaattisia tiedonkeruuvälineitämme, joita ovat esimerkiksi evästeet, verkkojäljitteet ja upotetut web-linkit. Lisätietoa saat alta kohdasta Kuinka HP käyttää automaattisia tiedonkeruuvälineitä.
Anonyymit tai koostetut tiedot – Keräämme anonyymeja vastauksia kyselyihin tai anonyymeja ja koostettuja tietoja siitä, miten HP:n palveluita käytetään. Toimintamme puitteissa teemme tietyissä olosuhteissa tiedot tunnistamattomiksi tai pseudonymisoimme ne, jotta käyttäjät olisi kohtuullisen epätodennäköistä tunnistaa kyseisten tietojen perusteella käytettävissä olevalla tekniikalla.

KOLMANSILTA OSAPUOLILTA PERÄISIN OLEVAT TIEDOT

Keräämme tietoja seuraavilta kolmansilta osapuolilta:

Tietojen välittäjät, sosiaaliset verkostot ja mainosverkostot – Kaupallisesti saatavilla olevat tiedot, kuten nimet, osoitteet, sähköpostiosoitteet, mieltymykset ja mielenkiinnon kohteet sekä tietyt väestötiedot. Henkilökohtaisia tietoja voidaan kerätä esimerkiksi käyttäessäsi sovelluksiamme sosiaalisen median kirjautumisilla (jos esimerkiksi kirjaudut sovelluksiimme Facebook-tunnuksillasi tai muulla sosiaalisen median tilillä). Saamamme perustiedot saattavat vaihdella riippuen sosiaalisen median tilisi yksityisyysasetuksista.
HP:n kumppanit – Jos ostat HP:n palveluita HP:n kumppanilta, saatamme saada joitakin ostotapahtumaasi koskevia tietoja kyseiseltä kumppanilta.
Petostentorjuntavirastot tai luottotietoyritykset – Tiedot, joita kerätään petosten ehkäisemiseksi sekä luottopäätösten yhteydessä.
HP:n yritysasiakkaat – Jotta tiettyjä HP:n palveluita voidaan tarjota yritystasolla, yrityksesi nimetty taho (esimerkiksi IT-osaston jäsen) voi antaa yrityksesi yhteystiedot HP:lle.
Analytiikkapalvelut – Saamme myös muita kuin henkilökohtaisia tietoja, kuten koostettuja tai tunnistamattomiksi tehtyjä demografisia tietoja tai profiilitietoja kolmansien osapuolten lähteistä, kuten yrityksiltä, jotka ovat erikoistuneet tarjoamaan yritystietoja, analytiikkaa ja ohjelmistoja palveluna.
Jotta tiettyjä HP:n palveluita voidaan tarjota yritystasolla, yrityksesi nimetty taho (esimerkiksi IT-osaston jäsen) voi antaa yrityksesi yhteystiedot HP:lle. Tarvittaessa voimme käyttää myös sinun tai työnantajasi antamia tietoja sekä julkisesti käytettävissä olevista ja muista online- ja offline-lähteistä saatavia tietoja, jotta voimme suorittaa yritystarkastuksia osana korruption vastaista ohjelmaamme.

Saamme myös muita kuin henkilökohtaisia tietoja, kuten koostettuja tai tunnistamattomiksi tehtyjä demografisia tietoja tai profiilitietoja kolmansien osapuolten lähteistä, kuten yrityksiltä, jotka ovat erikoistuneet tarjoamaan yritystietoja, analytiikkaa ja ohjelmistoja palveluna.

Joissakin tapauksissa liitämme tai yhdistämme edellä kuvatuista eri lähteistä keräämiämme tietoja tietoihin, jotka olemme keränneet suoraan sinulta, jotta voimme varmistaa tietojen paikkansapitävyyden ja järjestää korkealaatuisen asiakaskokemuksen tarjoamalla personoituja palveluita, sisältöjä, markkinointia ja mainoksia. Esimerkiksi vertaamme kaupallisista lähteistä hankkimiamme maantieteellisiä tietoja automaattisten tiedonkeruuvälineidemme avulla kerättyihin IP-osoitteisiin päätelläksemme niistä yleisen maantieteellisen alueesi. Tietoja voidaan liittää myös yksilöllisen tunnisteen, kuten evästeen tai tilinumeron avulla.

Tarvittaessa hankimme tietoja suorittaaksemme yritystarkastuksia osana korruption vastaista ohjelmaamme ja täyttääksemme lailliset velvoitteemme.

JOS PÄÄTÄT OLLA LUOVUTTAMATTA TIETOJA

Sinun ei ole pakko jakaa pyytämiämme henkilökohtaisia tietoja, mutta jos päätät olla jakamatta tietojasi, emme pysty joissakin tapauksissa tarjoamaan sinulle HP:n palveluita tai tiettyjä erikoisominaisuuksia emmekä vastaamaan mahdollisiin kysymyksiisi tehokkaasti.

LASTEN YKSITYISYYS

HP ei kerää tietoisesti tietoja lapsilta (lapsen määritelmä on paikallisten lakien mukainen) eikä kohdenna sivustojaan tai matkapuhelinsovelluksiaan lapsille.

MITEN VARMISTAMME TIETOJESI SUOJAUKSEN

Jotta voimme estää tietojesi menetyksen, luvattoman avaamisen, käytön ja levityksen sekä varmistaa tietojesi asianmukaisen käytön, käytämme kohtuullisia ja asianmukaisia fyysisiä, teknisiä ja hallinnollisia menettelyitä keräämiemme ja käsittelemiemme tietojen suojaamiseen. HP säilyttää tietoja lain edellyttämällä tai sallimalla tavalla niin kauan kuin tiedoilla on laillinen liiketoiminnallinen tarkoitus.

Kerätessämme, siirtäessämme tai säilyttäessämme arkaluonteisia tietoja, kuten taloudellisia tietoja, käytämme useita lisäsuojausturvatekniikoita ja -menettelyitä henkilökohtaisten tietojesi suojaamiseen luvattomalta avaamiselta, käytöltä ja levitykseltä. Siirtäessämme erittäin luottamuksellisia tietoja (kuten luottokorttien numeroita tai salasanoja) internetin kautta suojaamme ne käyttämällä salausta, kuten TLS (Transport Layer Security) -protokollan uusimpia versioita.

Osana reaaliaikaista maksujen käsittelyä tilaamme myös petoksenhallintapalveluita. Tämä palvelu tarjoaa meille lisäsuojaustason luottokorttipetoksia vastaan ja suojaa taloudellisia tietojasi alan standardien mukaisesti.

Noudatamme kirjanpidossamme asiaankuuluvaa lainsäädäntöä ja asiakirjojen säilytystä koskevaa käytäntöämme. Tämän käytännön mukaisesti kaikki muuhun kuin liiketoimintaan liittyvät asiakirjat poistetaan tai tuhotaan tavallisesti 1–2 vuoden kuluessa niiden luomisesta. HP:n liiketoimintaan liittyvien asiakirjojen säilytysajat vaihtelevat asiakirjan tyypin mukaan.

Työsuhteeseen, korvauksiin, etuihin ja palkkoihin liittyviä asiakirjoja säilytetään niin kauan kuin asiakirjat ovat aktiivisia ja sen jälkeen enintään 10 vuoden ajan. Liiketoiminta-asiakirjoja, jotka sisältävät asiakas- ja myyjätapahtumiin liittyviä tietoja, ylläpidetään niin kauan kuin asiakirjat ovat aktiivisia ja sen jälkeen enintään 15 vuoden ajan.

Kun säilytysaika on umpeutunut, sähköiset asiakirjat poistetaan pysyvästi siten, että niitä ei voi palauttaa, ja fyysiset asiakirjat tuhotaan siten, että niitä ei voida jäljentää (esim. silppuamalla).

MITEN JAAMME TIETOJA

Jaamme henkilökohtaisia tietojasi vain seuraavasti ja vain, kun asianmukaisista sopimusvelvoitteista on huolehdittu:

Jakaminen HP-yhtiöiden kanssa

Saatamme siirtää henkilökohtaisia tietojasi muille HP-yksiköille Yhdysvalloissa ja muissa maissa tässä tietosuojalausunnossa kuvattuja tarkoituksia varten. Varmistaaksemme, että henkilökohtaiset tietosi ovat turvassa, ja osana osallistumistamme APECin kansainväliseen tietosuojasääntöjärjestelmään, sitoviin tietosuojasääntöihin ja Privacy Shield -ohjelmaan HP-yksiköillä on sopimuksiin perustuva velvollisuus noudattaa tietosuojavaatimuksiamme. Lisäksi HP:n työntekijät tutustuvat tietosuojaa koskeviin ohjeisiimme vuosittain osana pakollista koulutusta.

Tilanteissa, joissa edellä mainitut kansainväliset tietosuojaohjelmat eivät ole voimassa, kun hyväksyt HP:n tietosuojalausunnon rekisteröidessäsi tuotteen tai palvelun, luodessasi tilin tai luovuttaessasi meille henkilökohtaisia tietojasi muilla tavoin, annat suostumuksesi henkilökohtaisten tietojesi siirtoon HP:n yksiköiden maailmanlaajuisessa verkostossa.

TIETOJEN JAKAMINEN PALVELUNTARJOAJILLE JA KUMPPANEILLE

Palveluntarjoajamme tai kumppanimme hallinnoivat tai tukevat joitakin liiketoimintamme osa-alueita puolestamme. Nämä palveluntarjoajat tai kumppanit voivat sijaita Yhdysvalloissa tai muissa maissa eri puolilla maailmaa, ja ne voivat tarjota erilaisia palveluita, kuten luottokorttitapahtumien käsittelyä, petoksenhallintaa, asiakastukea, puolestamme tapahtuvaa myyntitoimintaa, tilausten käsittelyä, tuotteiden toimitusta, sisällön personointia, mainontaa ja markkinointia (mukaan lukien digitaalinen ja personoitu mainonta), tietojenkäsittelypalveluita, sähköpostipalveluita, tietojen ylläpitoa, reaaliaikaisia tukipalveluita, perintää sekä HP-sivustojen ylläpito- ja tukipalveluita. Palveluntarjoajillamme ja kumppaneillamme on sopimusperusteinen velvollisuus suojata meiltä saamiaan henkilökohtaisia tietoja, eivätkä ne saa käyttää henkilökohtaisia tietoja mihinkään muuhun tarkoitukseen kuin HP:n tilaamien palveluiden suorittamiseen. Lisäksi pyrimme tietyillä toimenpiteillä järjestämään siirrettäville henkilökohtaisille tiedoille riittävän tietosuojan lain mukaisesti esimerkiksi soveltamalla EU:n mallisopimuslausekkeita palveluntarjoajan tai kumppanin kanssa taikka luottamalla tämän Privacy Shield -sertifiointiin, muuhun hyväksyttyyn toiminta- tai sertifiointimenettelyyn tai palveluntarjoajaa sitoviin täytäntöönpanokelpoisiin sitoumuksiin. Jos haluat saada lisätietoja asianmukaisista suojatoimista, ota yhteyttä HP:n tietosuojatoimistoon osoitteessa http://www8.hp.com/us/en/privacy/ww-privacy-form.html.

MUIDEN TIETOJEN JAKAMINEN MAINOSTAJIEN KANSSA

Voimme myös siirtää sinua koskevia tietoja mainontakumppaneillemme (kuten mainosverkostoille, mainoksia näyttäville yrityksille sekä niiden mahdollisesti käyttämille muille palveluntarjoajille), jotta ne voivat tunnistaa laitteesi ja tarjota sinulle kiinnostuksen kohteisiin perustuvaa sisältöä ja mainontaa. Näihin tietoihin voi sisältyä nimesi, postiosoitteesi, sähköpostiosoitteesi, laitteesi tunnus tai muu tunniste salatussa muodossa. Palveluntarjoajat voivat käsitellä tietoja hajautetussa tai tunnistamattomaksi tehdyssä muodossa. Palveluntarjoajat voivat kerätä käyttäjistä myös muita tietoja, kuten IP-osoitteen sekä selaimen tai käyttöjärjestelmän tietoja, ja yhdistää käyttäjään liittyviä tietoja tietoihin, joita saamme muilta yrityksiltä tiedonjakojärjestelyiden puitteissa.

JAKAMINEN MUILLE KOLMANSILLE OSAPUOLILLE

Voimme myös jakaa henkilökohtaisia tietojasi (i) luottotietoyrityksille ja petostentorjuntavirastoille, (ii) perintätoimistoille (koskien erääntyneitä saataviamme) tai (iii) vakuutusyhtiöille, jos olet hankkinut vakuutuksen kauttamme (esim. Care Packit). Jos päätät antaa henkilökohtaisia tietoja muille yrityksille, näitä henkilökohtaisia tietoja käsitellään kyseisten yritysten tietosuojakäytäntöjen mukaisesti, ja ne saattavat poiketa HP:n vastaavista käytännöistä ja menettelyistä.

YRITYSJÄRJESTELYT

Joissakin olosuhteissa HP saattaa strategisista tai muista liiketaloudellisista syistä päättää myydä, ostaa, fuusioida tai muilla tavoin järjestää uudelleen liiketoimintaansa. Tällaisessa yritysjärjestelyssä henkilökohtaisia tietoja saatetaan paljastaa tai siirtää ostajakandidaateille tai ostajille ja vastaavasti saada myyjiltä. Käytäntönämme on pyrkiä suojaamaan henkilökohtaisia tietojasi asianmukaisesti tämäntyyppisissä järjestelyissä.

LAIN NOUDATTAMINEN

Saatamme myös jakaa henkilökohtaisia tietojasi silloin, kun uskomme vilpittömästi, että velvollisuutenamme on (i) vastata lainvalvontaviranomaisten, sääntelyviranomaisten, tuomioistuinten ja muiden julkisten viranomaisten asianmukaisesti valtuutettuihin tietopyyntöihin, kuten kansalliseen turvallisuuteen liittyvät ja muut lainvalvontaviranomaisten vaatimukset, (ii) noudattaa tiettyä lakia, määräystä, haastetta tai tuomioistuimen määräystä, (iii) tutkia ja auttaa ehkäisemään tietoturvauhkia, petoksia tai muuta rikollista tai vilpillistä toimintaa, (iv) valvoa/suojella HP:n tai sen tytäryhtiöiden oikeuksia ja omaisuutta tai (v) suojella HP:n, työntekijöidemme ja HP:n omaisuutta käyttävien kolmansien osapuolten oikeuksia tai henkilökohtaista turvallisuutta silloin, kun tämä on sovellettavan lainsäädännön vaatimusten mukaista.

Tässä taulukossa kerromme lyhyesti, miten ja kenen kanssa jaamme tietojasi: http://www8.hp.com/us/en/pdf/privacy/HP_Privacy_Matrix.pdf.

KUINKA HP KÄYTTÄÄ AUTOMAATTISIA TIEDONKERUUVÄLINEITÄ

Käytämme ja sallimme tiettyjen muiden yritysten käyttää HP:n palveluissa evästeitä, napsautusten tallennusta, kuvapisteitä, verkkojäljitteitä ja muita samankaltaisia tekniikoita (nämä ovat yhdessä ”automaattiset tiedonkeruuvälineet”). Toimimme näin ymmärtääksemme, miten käytät HP:n palveluita, parantaaksemme käyttökokemustasi, mahdollistaaksemme personoitujen ominaisuuksien ja sisällön käytön sekä optimoidaksemme mainontaamme ja markkinointiamme. Lisäksi ulkopuoliset mainontayritykset voivat näin auttaa meitä tarjoamaan kiinnostuksen kohteitasi vastaavia mainoksia kaikkialla internetissä.

Lisätietoa automaattisista tiedonkeruuvälineistä on osoitteessa www.allaboutcookies.org.

VERKON AUTOMAATTISET TIEDONKERUUVÄLINEET

Kun käyt jollakin HP:n verkkosivuista, se voi tallentaa selaimeesi tietoja tai noutaa selaimeen tallennettuja tietoja: Tähän käytetään useimmiten evästeitä, eli pieniä tekstitiedostoja, jotka sisältävät vähän tietoja. Nämä tiedot saattavat koskea sinua, käyttämiäsi asetuksia tai laitettasi, ja niitä käytetään pääasiassa sen takaamiseen, että sivusto toimii odottamallasi tavalla. Näillä tiedoilla ei yleensä voi tunnistaa käyttäjiä suoraan, mutta niiden avulla voidaan tarjota henkilökohtaisempi käyttökokemus.

HP käyttää automaattisia tiedonkeruuvälineitä seuraavista syistä:

Välttämättömät välineet: Nämä välineet ovat välttämättömiä verkkosivuston toiminnan kannalta, eikä niitä voi poistaa käytöstä. Verkkosivustoa tai palvelua olisi mahdotonta tarjota ilman niitä, sillä tällöin käyttäjälle ei olisi mahdollista tarjota sopivaa sisältöä käytettävän laitteen perusteella.

Suorituskyky- ja analytiikkavälineet: Näillä välineillä kerätään koostettua ja anonyymia tilastotietoa, jonka avulla HP voi mitata, optimoida ja parantaa sivustojensa sisältöä, laatua ja suorituskykyä.

Käytämme omia automaattisia tiedonkeruuvälineitämme ja/tai kolmansien osapuolten välineitä selvittääksemme, miten käytät sivustojamme ja palveluitamme, jotta voimme parantaa niiden suorituskykyä ja kehittää niitä asiakkaidemme ja vierailijoidemme mieltymysten mukaan. Automaattisia tiedonkeruuvälineitä voidaan käyttää esimerkiksi erilaisten suunnitteluratkaisujen testaamiseen ja sen varmistamiseen, että ulkoasu pysyy yhtenäisenä kaikilla sivustoillamme, sivustojemme ja tiedotteidemme käytön seurantaan ja kehityksen analysointiin, virheiden seurantaan sekä markkinointikampanjoidemme tehokkuuden mittaamiseen. Sivustojen käyttöä ja aktiivisuutta seuraamme muun muassa Adobe Analyticsin sekä Google Inc:n ylläpitämän Google Analyticsin avulla (lisätietoja on osoitteessa http://www.google.com/policies/privacy/partners).

Pääsääntöisesti kerätyt tiedot koostetaan tarkoituksena kartoittaa kehityssuuntia ja käyttötottumuksia liiketoiminta-analyyseja, sivustojen/alustojen kehitystä ja suorituskyvyn mittaamista varten. Automaattisia tiedonkeruuvälineitämme tai niiden pohjalta luotuja analyyseja voidaan myös jakaa liiketoimintakumppaneidemme kanssa. Keräämiimme tietoihin sisältyy tietoa sivustojemme kävijämääristä, sisäänkirjautumisten määristä, sivustoillamme ja palveluissamme vierailujen ajoista ja kestosta sekä alueista, joille vierailut ovat kohdistuneet, mutta niitä ei pääsääntöisesti käytetä kävijöiden henkilöllisyyden tunnistamiseen. Saatamme myös saada samankaltaista tietoa kumppaneidemme sivustojen vierailijoista.

Personointivälineet: Näiden avulla muistamme sivustoillamme tekemäsi valinnat (kuten ensisijainen kieli tai alueesi) ja voimme tarjota parempia, personoidumpia ominaisuuksia. Näiden avulla voidaan myös muistaa tekstin koon, fontin ja muiden käyttäjän muokattavissa olevien sivuston osien muutokset. Niiden avulla voidaan myös tarjota pyytämiäsi palveluita, joita voivat olla esimerkiksi videon katselu tai blogin kommentointi. Kerätyt tiedot voidaan tehdä nimettömiksi, eikä niillä voi jäljittää selaushistoriaasi muilla sivustoilla.

Käytämme automaattisia tiedonkeruuvälineitä myös sivustojemme käyttäytymisen tai ilmeen muuttamiseen tarkoituksena personoida kokemuksesi niiden tietojen perusteella, jotka päättelemme käyttäytymisestäsi sivustoillamme tai jotka tiedämme sinusta jo valmiiksi esimerkiksi siksi, että olet rekisteröitynyt asiakas. Niitä voidaan käyttää meiltä tilaamiesi palveluiden personointiin tai istuntojesi sisällön, ulkonäön ja tuntuman personointiin vieraillessasi sivustoillamme. Jos esimerkiksi personoit verkkosivuja tai rekisteröit tuotteita tai palveluita, automaattisten tiedonkeruuvälineiden avulla verkkosivumme palvelin muistaa yksilölliset tietosi. Kun vierailet sivustoillamme seuraavan kerran, edellisellä kerralla antamasi tiedot voidaan palauttaa, jotta voit helposti käyttää aikaisemmin valitsemiasi sivusto-ominaisuuksia. Jos käytät useampaa kuin yhtä laitetta tai tietokonetta säännöllisesti, saatamme linkittää automaattisia tiedonkeruuvälineitä yhteen personoidun käyttökokemuksen tarjoamiseksi. Voimme myös personoida näkemäsi tiedot sen perusteella, mitä jo tiedämme sinusta, jotta löydät etsimäsi nopeammin. Automaattisten tiedonkeruuvälineiden käytön ansiosta jokainen sivustollamme vieraileva käyttäjä voi saada yksilöllisen kokemuksen.

Kohdennusvälineet: Nämä ovat HP:n ja kolmansien osapuolten (kuten valittujen jälleenmyynti- tai mainontakumppaneiden) määrittämiä välineitä, joilla luotuja profiileja käytetään käyttäjälle oleellisemman ja hyödyllisemmän kohdennetun mainonnan tarjoamiseen HP:n sivustoilla ja muilla sivustoilla. Niissä voidaan hyödyntää tunnistamattomiksi tehtyjä väestö- tai muita tietoja, jotka liittyvät meille vapaaehtoisesti luovuttamiisi tietoihin (esim. sähköpostiosoitteeseesi).

Niiden avulla voimme myös kerätä tietoja, jotka liittyvät HP:n verkkosivustoon ja -sivuun, joilla vierailit, sekä toimintaasi HP:n sivustolla. Jos esimerkiksi käyt jollakin tuotesivuistamme, voimme evästeiden avulla näyttää sinulle tarjouksia ja kampanjoita kumppaneidemme sivustoilla jonkin aikaa.

Lisätietoa joistakin kiinnostuksen kohteisiin perustuvan mainonnan kumppaneistamme on seuraavilla sivustoilla:
https://www.doubleclickbygoogle.com/
http://www.oracle.com/us/legal/privacy/marketing-cloud-data-cloud-privacy-policy/index.html
https://www.google.com/policies/technologies/ads/
https://www.adobe.com/privacy/marketing-cloud.html

Huomaa, että tämä ei ole täydellinen luettelo, ja saatamme päivittää sitä aika ajoin.

Jos olet rekisteröitynyt käyttäjä, sivustoiltamme kerätyt tiedot eivät ole anonyymeja, ja voimme käyttää näiden tietojen rinnalla myös kiinnostuksen kohteitasi ja muita tietoja, jotka tiedämme tai päättelemme sinusta, jotta voimme räätälöidä sisältöä, palveluita, mainontaa ja muuta tarjontaa sinulle.

Välttämättömät, suorituskykyyn tai analytiikkaan ja personointiin liittyvät automaattiset tiedonkeruuvälineet on määritetty vanhentumaan 364 päivän kuluttua. Kohdentamiseen käytettävät automaattiset tiedonkeruuvälineet on määritetty vanhentumaan 90 päivän kuluttua viimeisestä käynnistäsi.

Kun jaat tietoja HP:n verkkosivuilla näkyvällä sosiaalisen median jakopainikkeella, kyseinen sosiaalisen median palvelu tallentaa tästä tiedon. Tämä tieto saatetaan yhdistää kohdentamis-/mainostamistoimintaan. Näiden kolmansien osapuolten käyttämiin välineisiin ja niillä luotujen tietojen käyttöön sovelletaan kyseisten yritysten omia tietosuojakäytäntöjä.

MUUT AUTOMAATTISET TIEDONKERUUVÄLINEET

Voimme käyttää automaattisia tiedonkeruuvälineitä, kuten verkkojäljitteitä (tyypillisesti läpinäkyviä kuvia, joiden koko on 1 x 1 kuvapistettä), kerätäksemme tietoa sähköpostin tai muiden viestien käytöstä. HP:n tilaus- tai markkinointiviesteissä voidaan käyttää verkkojäljitteitä, joiden avulla määritetään, onko viesti avattu tai onko siihen reagoitu ja toimivatko postitustyökalumme oikein.

YKSITYISYYSASETUSTEN VALINTA

Voit määrittää ja muuttaa automaattisia tiedonkeruuvälineitä, tilaustiedotteita ja yleisiä tiedotteita koskevia valintojasi tiedonkeruupisteessä tai muilla tavoilla, jotka on kuvattu seuraavissa osioissa. Tämä valintamahdollisuus ei koske sellaista viestintää, jonka ensisijainen tarkoitus on tilausten, sopimusten, tukipalveluiden, tuoteturvallisuusvaroitusten, ohjainpäivitysten tai muiden hallinnollisten tai maksutapahtumiin liittyvien ilmoitusten toimittaminen, koska tällainen viestintä ei ole luonteeltaan markkinointia.

MARKKINOINTI- JA TILAUSVIESTINTÄ

HP:n markkinointiviesteillä jaetaan tietoa tuotteista, palveluista ja/tai tuesta. Voit valita haluamasi yhteydenottotavan: posti, sähköposti, puhelin, faksi tai mobiililaite. Markkinointiviesteissä saattaa olla tietoa uusista tuotteista tai palveluista, erikoistarjouksia, personoitua sisältöä, kohdennettua mainontaa tai kutsuja markkinatutkimuksiin tai vaatimustenmukaisuutta koskeviin tutkimuksiin. Tilattavia tiedotteita ovat sähköpostitse lähetettävät uutiskirjeet, ohjelmistopäivitykset ja muut sisällöt, joita olet nimenomaisesti pyytänyt tai joiden vastaanottamiseen olet suostunut.

Voit lopettaa tällaisten yleisten tiedotteiden vastaanottamisen jollakin seuraavista tavoista:

Napsauta lähettämästämme sähköpostista tilauksen peruutuslinkkiä tai seuraa kaikkiin tilattaviin sähköpostitiedotteisiimme sisällytettyjä peruutusohjeita.
Jos haluat lopettaa mobiililaitteisiin toimitettavien viestien tilauksen, vastaa viestiin sanalla STOP tai END.
Ota yhteyttä HP:n tietosuojavastaavaan HP:n tietosuojatoimiston kautta osoitteessa http://www8.hp.com/us/en/privacy/ww-privacy-form.html. Ilmoita nimesi, yhteystietosi ja tiedot niistä HP-tilauksista tai markkinointitiedotteista, joita et enää halua vastaanottaa.

HP:N MAINOKSET JA TARJOUKSET KOLMANSIEN OSAPUOLTEN SIVUSTOILLA

HP solmii sopimuksia palveluntarjoajien kanssa lisätäkseen mainoksia kolmansien osapuolten omistamille sivustoille. Joskus tähän liittyy joidenkin henkilökohtaisten tietojen jakamista, mitä on kuvattu kolmansien osapuolten mainontaevästeitä ja sosiaalisen median evästeitä käsittelevässä kohdassa.

Lisäksi käytämme ja voimme sallia mainosverkostojen ja muiden kolmansien osapuolten käyttää evästeitä ja muita automaattisia tiedonkeruuvälineitä tarkoituksena määrittää, miten käytät verkkosivustojamme, viestejämme, palveluitamme ja valittuja kumppanisivustoja, tunnistaa mielenkiinnon kohteesi sekä luoda profiileja ja aiheluokkia, jotta voimme tarjota sinulle mahdollisimman oleellista ja hyödyllistä mainontaa. Lisätietoja on kohdassa Kuinka HP käyttää automaattisia tiedonkeruuvälineitä.

AUTOMAATTISET TIEDONKERUUVÄLINEET – VERKKO

Kun käyt HP:n sivustoilla, voit hyväksyä evästeet tai valita yksityisyysasetuskeskuksessamme, mitä evästeitä sallit meidän tallentaa selaimeesi. Voit muokata näitä asetuksia koska tahansa evästeasetuksissa.

Evästeasetukset

Jos et halua sallia lainkaan evästeitä, tutustu selaimesi asetuksiin. Ota huomioon, että tiettyjen evästetyyppien poistaminen käytöstä saattaa estää sivustojemme joidenkin ominaisuuksien, sisältöjen tai toimintojen käytön. Tietyt selaimet tukevat yksityistä selaustilaa. Yksityinen selainistunto toimii tyypillisesti niin, että kun se suljetaan, selain poistaa kaikki istunnon aikana tallennetut evästeet.

Jos haluat estää Google Analytics -seurannan sivustoillamme, käy osoitteessa http://tools.google.com/dlpage/gaoptout.

Vaikka kieltäytyisit suorituskyvyn ja analytiikan seurannasta sekä kohdennuksesta, saatat edelleen nähdä HP:n personoimatonta mainontaa kumppaneidemme kautta. Esimerkki: Käyt sivustolla, jolla vertaillaan tietokoneiden ominaisuuksia. Kiinnostuksen kohteidesi perusteella kumppanimme voivat näyttää sinulle HP:n tuotteiden mainoksia.

Jos olet EU:n alueella ja haluat estää kolmansien osapuolten evästeet, jotka liittyvät kiinnostuksen kohteisiin perustuvaan mainontaan, käy osoitteessa www.youronlinechoices.eu.

Yhdysvalloissa ja Kanadassa noudatamme kiinnostuksen kohteisiin perustuvassa mainonnassa Digital Advertising Alliance -standardeja. Lisätietoa mainontaa koskevista vaihtoehdoistasi:

Yhdysvallat:  http://www.aboutads.info/choices/
Kanada:  http://www.youradchoices.ca/

Yhdysvalloissa myös Network Advertising Initiative tarjoaa keinon estää useita mainontaevästeitä. Lisätietoa on osoitteessa www.networkadvertising.org. Ota huomioon, että evästeiden estäminen ei tarkoita, että et enää näe verkkomainontaa. Se tarkoittaa, että estämäsi yritykset eivät enää tarjoa sinulle kiinnostuksen kohteisiisi ja selainkäyttöösi perustuvia mainoksia.

Joissakin uudemmissa verkkoselaimissa on Do Not Track (Älä seuraa) -toiminto. Alalla ei kuitenkaan tällä hetkellä ole Do Not Track -pyyntöjen käsittelyä koskevaa standardia, joten toistaiseksi sivustomme eivät välttämättä vastaa näiden selainten Do Not Track -pyyntöihin tai -määrityksiin.

AUTOMAATTISET TIEDONKERUUVÄLINEET – HP:N VIESTINTÄ

Voit estää verkkojäljitteiden ja muiden automaattisten tiedonkeruuvälineiden toiminnan sähköpostiviesteissä, kun et lataa vastaanottamiesi viestien kuvia (tämä ominaisuus vaihtelee tietokoneessasi käytettävän sähköpostiohjelman mukaan). Tämä ei kuitenkaan ehkä aina estä sähköpostiviestien automaattisten tiedonkeruuvälineiden toimintaa sähköpostiohjelmien erityispiirteistä johtuen. Lisätietoa saat sähköpostiohjelmasi tai palveluntarjoajasi tarjoamista tietoaineistoista.

OIKEUKSIESI HARJOITTAMINEN JA YHTEYDENOTTO MEIHIN

Sinulla on oikeus pyytää kopio sinua koskevista henkilökohtaisista tiedoista, jotka olet antanut meille tai joita säilytämme, sekä selitys tietojen käsittelystä. Lisäksi sinulla on oikeus peruuttaa aikaisemmin antamasi suostumus, pyytää, että henkilökohtaisia tietojasi korjataan, muutetaan, rajoitetaan, tehdään nimettömiksi tai poistetaan, saada henkilökohtaiset tiedot, jotka olet antanut suostumuksellasi tai sopimuksen yhteydessä, jäsennellyssä, koneellisesti luettavassa muodossa sekä pyytää, että siirrämme nämä tiedot toiselle rekisterinpitäjälle.

Sinulla on myös oikeus vastustaa henkilökohtaisten tietojesi käsittelyä tietyissä olosuhteissa, erityisesti silloin, kun käytämme tietojasi suoramarkkinointiin tai markkinointiprofiilin luomiseen. Lisätietoja markkinointiin liittyvien oikeuksiesi käytöstä saat kohdasta Yksityisyysasetusten valinta.

Joissain tapauksissa näitä oikeuksia saatetaan rajoittaa, esimerkiksi jos pyyntösi noudattaminen paljastaisi jonkun muun henkilökohtaisia tietoja tai jos pyydät meitä poistamaan tietoja, jotka meidän täytyy lain mukaan säilyttää tai joiden säilyttäminen on merkittävän oikeutetun etumme mukaista.

Jos haluat käyttää oikeuksiasi tai esittää kysymyksiä tai huolenaiheita, jotka koskevat tietosuojalausuntoamme, tietojesi keräämistä ja käyttöä tai paikallisten tietosuojalakien mahdollisia rikkomuksia, voit ottaa yhteyttä HP:n tietosuojapäällikköön ja tietosuojavastaavaan osoitteessa http://www8.hp.com/us/en/privacy/ww-privacy-form.html tai seuraavilla yhteystiedoilla:

EU
HP France SAS
Global Legal Affairs
14 rue de la Verrerie
CS 40012 – 92197
Meudon cedex
France

MEKSIKO
HP Inc.
Global Legal Affairs
ATTN: Privacy Office
Av. Vasco de Quiroga #2999
Col. Santa Fe Peña Blanca
Del. Alvaro Obregon
C.P. 01210 México D.F.

MUU MAAILMA
HP Inc.
Global Legal Affairs
ATTN: Privacy Office
1501 Page Mill Road
Palo Alto, California 94304
USA

Kaikki kirjeenvaihto käsitellään luottamuksellisesti. Edustajamme ottaa sinuun yhteyttä kohtuullisen ajan kuluessa saatuaan viestisi ja vastaa kysymyksiisi tai palautteeseesi. Pyrkimyksenämme on varmistaa, että asiasi ratkaistaan kohtuullisessa ajassa ja asianmukaisesti.

Jos emme voi ratkaista ongelmaasi, sinulla on oikeus ottaa yhteyttä paikalliseen tietosuojavalvontaviranomaiseen maassa, jossa asut tai työskentelet tai jonka tietosuojamääräyksiä uskot meidän rikkoneen. Voit myös hakea hyvitystä oikeusprosessin kautta. Jos haluat esittää kysymyksiä, huolenaiheita tai valituksia, jotka liittyvät osallistumiseemme EU:n ja Yhdysvaltojen väliseen Privacy Shield -järjestelyyn, APECin CBPR-järjestelmään tai HP:n BCR-sääntöjen soveltamiseen, tutustu kohtaan Kansainväliset tiedonsiirrot.

TIETOSUOJALAUSUNNON MUUTOKSET

Jos teemme tietosuojalausuntoon muutoksia, julkaisemme päivitetyn lausunnon täällä ja merkitsemme sen yhteyteen päivityksen päiväyksen. Mikäli teemme tietosuojalausuntoon olennaisia muutoksia, jotka vaikuttavat merkittävästi tietosuojakäytäntöihimme, saatamme tiedottaa tästä myös muilla tavoin, esimerkiksi sähköpostilla tai julkaisemalla tiedotteen yrityssivustollamme ja/tai sosiaalisen median sivuillamme, ennen kuin muutokset astuvat voimaan. Tämä tietosuojalausunto on päivitetty viimeksi 25.5.2018. Tämä käytäntö tulee voimaan 30 päivän kuluttua sen julkaisusta tai tätä aiemmin sinä päivänä, jona HP:n tietosuojalausunto on esitetty sinulle.

Julkaistu: 25.5.2018.